
16.
Par nosacītās cenas apstiprināšanu nekustamajam īpašumam
ar nosaukumu “Starpgabals”, Rembates pag., Ogres nov.
            Ogres novada pašvaldības (turpmāk – Pašvaldība) dome 2026. gada 30. aprīlī pieņēma lēmumu “Par nekustamā īpašuma ar nosaukumu “Starpgabals”, Rembates pag., Ogres nov., atsavināšanas procesa uzsākšanu”, ar kuru atļauts uzsākt Pašvaldībai piederošā nekustamā īpašuma “Starpgabals”, Rembates pag., Ogres nov., kadastra numurs 7484 003 0174, kas sastāv no zemes vienības (kadastra apzīmējums 7484 003 0165) 5300 m² platībā, turpmāk – Nekustamas īpašums, atsavināšanas procesu, pamatojoties uz atsavināšanas ierosinātāja [Vārds Uzvārds], personas kods [personas kods] (turpmāk – Iesniedzējs), atsavināšanas ierosinājumu.

Publiskas personas mantas atsavināšanas likuma (turpmāk - Atsavināšanas likums) 4. panta pirmā daļa noteic, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, savukārt šī panta ceturtās daļas 1. punkts nosaka, ka atsevišķos gadījumos publiskas personas nekustamā īpašuma atsavināšanu var ierosināt zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei.
Ņemot vērā, ka zemes vienībai, kadastra apzīmējums 7484 003 0165, nav iespējams nodrošināt pieslēgumu koplietošanas ielai (ceļam), tā atzīstama par starpgabalu. Atbilstoši Valsts zemes dienesta Nekustamā īpašuma valsts kadastra informācijas sistēmas kadastra kartei Nekustamā īpašuma sastāvā esošai zemes vienībai (starpgabalam) piegulst divas zemes vienības, no kurām viena pieder Iesniedzējam.
Atsavināšanas likuma 14. panta otrā daļa noteic, ka šā likuma 4. panta ceturtajā un 4.1 daļā minētās mantas atsavināšana izsludināma šajā likumā noteiktajā kārtībā (11. pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu. Savukārt Atsavināšanas likuma 14. panta trešā daļa noteic, ja pieteikumu par nekustamā īpašuma pirkšanu noteiktajā termiņā iesniegušas vairākas šā likuma 4. panta ceturtajā daļā minētās personas (izņemot šā likuma 44. panta ceturtajā daļā un 45. pantā minētos gadījumus), tiek rīkota izsole starp šīm personām šajā likumā noteiktajā kārtībā.
Atsavināšanas likuma 37. panta pirmās daļas 4. punkts noteic, ka publiskas personas mantu var pārdot par brīvu cenu, ja nekustamo īpašumu iegūst šā likuma 4. panta ceturtajā vai 4.1 daļā minētā persona, un šādā gadījumā pārdošanas cena ir vienāda ar nosacīto cenu (8. pants).

Atsavināšanas likuma 8. panta otrā daļa noteic, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, šī panta trešā daļa noteic, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, savukārt, šī panta sestā un septītā daļa noteic, ka nosacīto cenu atbilstoši mantas vērtībai nosaka mantas novērtēšanas komisija, novērtēšanai pieaicinot vienu vai vairākus sertificētus vērtētājus.

Pamatojoties uz sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 21. maija novērtējumu Nr. L16171/ER/2026 ““Starpgabals”, Rembates pagasts, Ogres novads” Nekustamā īpašuma tirgus vērtība 2026. gada 12. maijā ir 1 300 EUR (viens tūkstotis trīs simti euro).

Pašvaldības mantas novērtēšanas un izsoles komisija 2026. gada 27. maijā noteica (protokols Nr. KO.14/76) Nekustamā īpašuma nosacīto cenu 1 300 EUR (viens tūkstotis trīs simti euro) apmērā.

Pašvaldību likuma 73. panta ceturtā daļa noteic, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu. 

Atsavināšanas likuma 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 1. panta 11. punkta b) apakšpunktu, 3. panta pirmās daļas 2. punktu, 4. panta pirmo daļu un ceturtās daļas 1. punktu, 5. panta pirmo un piekto daļu, 8. panta otro, trešo, sesto un septīto daļu, 9. panta otro daļu, 10. panta otro daļu, 14. panta otro un trešo daļu, 17. panta otro daļu, 36. panta pirmo daļu, 37. panta pirmās daļas 4. punktu, piekto daļu un ņemot vērā Ogres novada pašvaldības mantas novērtēšanas un izsoles komisijas 2026. gada 27. maija lēmumu “Par nosacītās cenas noteikšanu nekustamā īpašuma “Starpgabals”, Rembates pagasts, Ogres novads atsavināšanai” (protokols Nr. KO.14/76),
balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Atļaut atsavināt Ogres novada pašvaldībai piederošo nekustamo īpašumu ar nosaukumu “Starpgabals”, Rembates pag., Ogres nov., kadastra numurs 7484 003 0174, kas sastāv no zemes vienības (kadastra apzīmējums 7484 003 0165) 5300 m² platībā, turpmāk – Īpašums.
2. Apstiprināt Īpašuma nosacīto (brīvo) cenu 1 300 EUR (viens tūkstotis trīs simti euro).
3. Atsavināt Īpašumu Publiskas personas mantas atsavināšanas likuma 4. panta ceturtās daļas 1. punktā noteiktajai personai (turpmāk – Pirmpirkuma tiesīgā persona), pārdodot to par nosacīto (brīvo) cenu, ja sludinājumā par Īpašuma atsavināšanu norādītajā termiņā Īpašuma pirkšanas pieteikumu iesniegusi tikai viena Pirmpirkuma tiesīgā persona, vai par cenu saskaņā ar izsoles rezultātiem, ja sludinājumā par Īpašuma atsavināšanu norādītajā termiņā Īpašuma pirkšanas pieteikumu iesniegušas vairākas Pirmpirkuma tiesīgās personas.

4. Uzdot Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Īpašuma atsavināšanu, tai skaitā izsludināt Īpašuma atsavināšanu, sagatavot nosūtīšanai atsavināšanas paziņojumus Pirmpirkuma tiesīgajām personām un, ja sludinājumā par Īpašuma atsavināšanu norādītajā termiņā Īpašuma pirkšanas pieteikumu iesniegušas vairākas Pirmpirkuma tiesīgās personas, apstiprināt Īpašuma izsoles noteikumus un rīkot izsoli starp Pirmpirkuma tiesīgajām personām.
5. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai sagatavot un organizēt pirkuma līguma noslēgšanu ar Pirmpirkuma tiesīgo personu 30 (trīsdesmit) dienu laikā pēc sludinājumā par Īpašuma atsavināšanu norādītā Īpašuma pirkšanas pieteikuma iesniegšanas termiņa vai izsoles rezultātu apstiprināšanas ar izsoles uzvarētāju (ja par Īpašuma atsavināšanu starp Pirmpirkuma tiesīgajām personām tiek rīkota izsole).
6. Kontroli par lēmuma izpildi uzdot Ogres novada pašvaldības izpilddirektoram.
(Sēdes vadītāja,

domes priekšsēdētāja A. Kraujas paraksts)

